– Կան մի քանի ընդհանուր պահանջներ, որոնք ապահովում են առողջ ծերացումը: Պետք է խուսափել բարձր կալորիականություն ունեցող մթերքից՝ հետևել սննդակարգին ոչ թե այն սահմանափակելով, այլ՝ բալանսավորելով, ընդունել վիտամինային համալիրներ, ֆիզիկական որոշակի ծանրաբեռնվածություն ապահովել, խուսափել սթրեսներից: Շատ կարևոր է հասարակական ակտիվ կյանքը: Հետազոտությունները ցույց են տվել, որ հասարակական ակտիվ կյանք վարողները ավելի երկարակյաց են: Երբ մարդն օգտակար է և պահանջված, նրա կյանքն ինքնըստինքյան երկարում է: Այս մասին պետք է հոգա նաև կառավարությունը: